Vincentas Jakševičius

Vincentas Jakševičius (g. apie 1873 m. – 1936 m. liepos 19 d. Kaišiadoryse, Lietuvoje) – architektas, skulptorius, dailininkas.

Gimė  amatininkų šeimoje Naujamiesčio apylinkėse. Tėvas Aleksandras Jakševičius buvo  bažnyčių dekoratorius ir yra laikomas Jakševičių menininkų dinastijos pradininku. Spėjama, kad Vincentas šeimoje buvo vyriausias sūnus. 

Būdamas paauglys su šeima persikėlė į Panevėžio miestą. 1897 m. spalio 12 d. vedė kilmingą Mariją Juchnevičiūtę, su ja susilaukė 8 vaikų, iš kurių užaugo tik keturi - Silvanas, Helena, Romanas ir Adomas.

Vincentas Jakševičius su tėvu skulptoriumi Aleksandru ir sūnumis skulptoriais, dailininkais Silvanu ir Adomu projektavo, įrenginėjo altorius Lietuvos bažnyčiose, lipdė šventųjų skulptūras, piešė altoriuose paveikslus, tapė bažnyčių sienas. Karjeros pradžioje dirbo kaip tėvo Aleksandro pagalbininkas, vėliau kartu su tėvu ir  bei sūnumis Silvanu ir Adomu darbavosi Švėkšnoje, toliau - dirbdamas įvairiose bažnyčiose dirbo dažniausiai su sūnumis. Daug Jakševičių darbų yra Panevėžio, Kaišiadorių katedrose, Švėkšnos, Ukmergės, Balninkų, Gegužinės, Alantos, Joniškio,ir kitose Lietuvos bažnyčiose. 

Paskutiniais gyvenimo metais Vincentas gyveno Kaišiadoryse, kapitono Gudyno (dabartinėje Gedimino) gatvės 16-ame name. Mirė nuo širdies smūgio statydamas altorių Gegužinės bažnyčioje. Sveikata pakriko po netikėtos vyriausio sūnaus Silvano žūties prieš trejus metus. 1936 m. liepos 22 dieną palaidotas Kaišiadorių kapinėse.

Žymesni darbai 
 Dianos skulptūra, saulės laikrodis, vazos  Švėkšnos parke (kartu su tėvu )
 Švėkšnos bažnyčioje du  šoniniai altoriai, skulptūros viduje ir šventoriuje.1905m.
 Alantos Šv. apaštalo Jokūbo bažnyčios altoriai, sakykla, 1928 m.
 Kaišiadorių bažnyčia, šoniniai altoriai, šventųjų skulptūros ir paveikslai, vyskupo sostas ir krėslai garbingiems svečiams, kiti elementai, 1929-1936 m.
 Panevėžio katedros centrinio altorius, skulptūros (su broliu Benjaminu Jakševičiumi).
 Gegužinės bažnyčios centrinis altorius,  (1936 m., nebaigta).Darbus pabaigė sūnus Adomas.

Palikimas 
2016 m. liepos 19 d. Kaišiadorių kultūros centre vyko Violetos Astrauskienės fotografijų parodos ,,Skulptorių Jakševičių kūrybos palikimas”, skirtos Vincento Jakševičiaus 80-osioms mirties metinėms, atidarymas.

Šaltiniai 
 J. Laurinavičius „Kaišiadorių krašto žmonės: 100 Biografijų“. Kaišiadorys. 2002.

Nuorodos 
 V. Jakševičius Kaišiadorių muziejaus svetainėje .

Jakševičius